Държавен вестник, бр. 19, 2011 г., стр. 91

БРОЙ  19	
Д Ъ Р Ж А В Е Н  В Е С Т Н И К 	
СТР.  91  
§ 32. В чл. 46, ал. 1 думите „съвкупност от 
следните критерии и показатели“ се заменят с 
„по следните изисквания, ако са приложими 
за съответната област“.
§ 33. В чл. 47, ал. 1 след думите „научната 
организация“ се поставя точка и текстът до 
края се заличава.
§ 34. В чл. 48 се правят следните изменения:
1. В ал. 2 изречение второ се изменя така:
„В срок 14 дни след определянето на журито 
по чл. 49, ал. 1 председателят на комисията 
писмено уведомява всички кандидати за 
допускането им до участие в конкурса, като 
за недопуснатите кандидати се посочват и 
мотивите за недопускането им.“
2. В ал. 3 думите „срок 14 дни след из­
бирането на научното жури“ се заменят със 
„срока по ал. 2“.
§ 35. В чл. 49 се правят следните изменения:
1. В ал. 1 изречение второ се изменя така:
„Най-малко двама от членовете на журито 
са външни за съответното висше училище 
или научна организация.“
2. Алинея 3 се изменя така:
„(3) Научното жури се определя със запо­
вед на ректора на висшето училище или на 
ръководителя на научната организация по 
предложение на първичното звено и след ут­
върждаването му от факултетния, съответно 
научния, съвет.“
§ 36. В чл. 51, ал. 1 след думата „предло­
жението“ се добавя „на журито“.
§ 37. Член 52 се изменя така:
„Чл. 52. Избраните кандидати се назначават 
от ректора на висшето училище или от ръ­
ководителя на научната организация до един 
месец от съобщението за избирането им.“
§ 38. В глава трета наименованието на 
раздел ІІІ се изменя така:
„Условия и ред за заемане на академичната 
длъжност „доцент“.
§ 39. Член 53 се изменя така:
„Чл. 53. (1) Кандидатите за заемане на 
академичната длъжност „доцент“ трябва да 
отговарят на следните условия:
1. да са придобили образователна и научна 
степен „доктор“;
2. не по-малко от две години:
а) да са заемали академична длъжност 
„асистент“, „главен асистент“, или
б) да са били преподаватели, включително 
хонорувани, или членове на научноизследо­
вателски екип в същото или в друго висше 
училище или научна организация, или
в) да са упражнявали художественотвор­
ческа дейност, или
г) да са били специалисти от практиката и 
да имат доказани постижения в своята област;
3. да са представили публикуван монографи­
чен труд или равностойни публикации в специ­
ализирани научни издания или доказателства 
за съответни на тях художественотворчески 
постижения в областта на изкуствата, които 
да не повтарят представените за придобиване 
на образователната и научна степен „доктор“ 
и за придобиването на научна степен „доктор 
на науките“.
(2) В правилника на съответното висше 
училище или научна организация може да 
се определят и допълнителни изисквания за 
заемане на академичната длъжност „доцент“, 
отразяващи спецификата на отделните про­
фесионални направления.“
§ 40. Член 54 се отменя.
§ 41. В чл. 55, ал. 2 думите „осигурят 
нормите за“ се заменят с „осигури съответ­
ната“ и думите „в съответния“ се заменят 
със „съгласно“.
§ 42. В чл. 57 се правят следните изменения:
1. Алинеи 1 и 2 се изменят така:
„(1) Конкурсът се провежда от 7-членно 
научно жури. Най-малко трима от членовете 
на журито са външни за съответното висше 
училище или научна организация и най-малко 
трима са професори. На своето първо заседа­
ние научното жури избира един от членовете 
си за председател.
(2) Научното жури се определя със заповед 
на ректора на висшето училище или ръководи­
теля на научната организация по предложение 
на първичното звено и след утвърждаването 
му от факултетния, съответно научния, съвет.“
2. В ал. 4 думата „утвърждаването“ се 
заменя с „определянето“.
§ 43. Създава се чл. 57а:
„Чл. 57а. (1) Научното жури оценява канди­
датите за заемане на академичната длъжност 
„доцент“ според изпълнението на условията 
по чл. 53. 
(2) При равни условия по чл. 53 научното 
жури взема предвид и общата оценка, получена 
от оценяването на тези от следните допъл­
нителни показатели, които са приложими за 
съответната област:
1. свързани с учебната дейност:
а) аудиторни и извънаудиторни заня­
тия – разработване на лекционни курсове; 
нововъведения в методите на преподаване, 
осигуряване на занимания в практическа 
среда извън висшето училище или научната 
организация;
б) публикувани учебни материали – ръ­
ководства, сборници и други, разработени от 
кандидата, или съавторство в издаден учебник, 
или публикуван електронен учебник;
в) работа със студенти и докторанти, 
включително съвместна работа със студенти 
и докторанти в научноизследователски и ху­
дожественотворчески проекти;
2. свързани с научноизследователската 
дейност: